CELEX: 52019DP0334
Language: lv
Date: 2019-04-04 00:00:00
Title: Eiropas Parlamenta 2019. gada 4. aprīļa lēmums par pieprasījumu atcelt Lampros Fountoulis imunitāti (2018/2269(IMM))

31.3.2021   
            
            
               LV
            
            
               Eiropas Savienības Oficiālais Vēstnesis
            
            
               C 116/12
            
         
      P8_TA(2019)0334
      Pieprasījums atcelt Lampros Fountoulis imunitāti
      Eiropas Parlamenta 2019. gada 4. aprīļa lēmums par pieprasījumu atcelt Lampros Fountoulis imunitāti (2018/2269(IMM))
      (2021/C 116/05)
      
         Eiropas Parlaments,
      
                  —
               
               
                  ņemot vērā pieprasījumu atcelt Lampros Fountoulis imunitāti, kuru Grieķijas Augstākās tiesas prokurora vietnieks nosūtījis 2018. gada 12. oktobrī saistībā ar procedūru Nr. ABM: 2017/10839 un par kuru paziņots 2018. gada 13. novembra plenārsēdē,
               
            
                  —
               
               
                  pēc Lampros Fountoulis uzklausīšanas saskaņā ar Reglamenta 9. panta 6. punktu,
               
            
                  —
               
               
                  ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
               
            
                  —
               
               
                  ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumu (1),
               
            
                  —
               
               
                  ņemot vērā Grieķijas Republikas Konstitūcijas 62. pantu,
               
            
                  —
               
               
                  ņemot vērā Reglamenta 5. panta 2. punktu, 6. panta 1. punktu un 9. pantu,
               
            
                  —
               
               
                  ņemot vērā Juridiskās komitejas ziņojumu (A8-0183/2019),
               
            
                  A.
               
               
                  tā kā Grieķijas Augstākās tiesas prokurora vietnieka birojs ir pieprasījis atcelt Eiropas Parlamenta deputāta Lampros Fountoulis imunitāti saistībā ar iespējamu tiesisku darbību par varbūtēju noziedzīgu nodarījumu;
               
            
                  B.
               
               
                  tā kā saskaņā ar 7. protokola par privilēģijām un imunitāti Eiropas Savienībā 9. pantu Eiropas Parlamenta locekļiem savā valstī ir imunitāte, ko piešķir attiecīgās valsts parlamenta locekļiem;
               
            
                  C.
               
               
                  tā kā Grieķijas Republikas konstitūcijas 62. pantā ir noteikts, ka parlamenta deputātus parlamentārā sasaukuma laikā nedrīkst nedz kriminālvajāt, nedz aizturēt, nedz ieslodzīt, nedz kā citādi ierobežot viņu brīvību, ja nav iepriekš saņemta parlamenta atļauja;
               
            
                  D.
               
               
                  tā kā Grieķijas Republikas Augstākās tiesas prokurora vietnieka pieprasījums attiecas uz tiesvedību saistībā ar Grieķijas Kriminālkodeksa 45. panta un 232.a panta iespējamu pārkāpumu, kas attiecas uz tiesas nolēmuma divkāršu pārkāpumu;
               
            
                  E.
               
               
                  tā kā Lampros Fountoulis tiek apsūdzēts par to, ka viņš nav izpildījis Atēnu pirmās instances tiesas viena tiesneša sastāvā pagaidu nolēmumu Nr. 3603/2015, kurā ir pavēlēts aizvākt visas pirmā stāva un ieejas kameras ēkā, kas atrodas Odos Grammou 73 Marusijā (Atika), kā arī samaksāt naudas sodu 600 EUR apmērā (seši simti eiro) par katru turpmāko 2015. gada 25. maija nolēmuma pārkāpumu;
               
            
                  F.
               
               
                  tā kā saskaņā ar Reglamenta 9. panta 8. punktu Juridiskā komiteja nekādā gadījumā neizsakās nedz par deputāta vainīgumu vai nevainīgumu, nedz par to, vai ir nepieciešama kriminālvajāšana par uzskatiem vai darbībām, kas deputātam tiek inkriminēti, — arī tad ne, ja, izskatot pieprasījumu, komiteja iegūst detalizētas ziņas par lietas apstākļiem;
               
            
                  G.
               
               
                  tā kā arī Eiropas Parlamenta uzdevums nav nedz izteikties par kāda deputāta vainu vai nevainīgumu, nedz par to, vai deputātam inkriminētās darbības attaisno kriminālprocesa ierosināšanu, nedz paust savu viedokli par kādas dalībvalsts tiesību un tiesu sistēmas salīdzinošajām priekšrocībām;
               
            
                  H.
               
               
                  tā kā saskaņā ar Eiropas Parlamenta Reglamenta 5. panta 2. punktu deputāta imunitāte nav viņa personīgā privilēģija, bet gan visa Parlamenta un tā deputātu neatkarības garantija;
               
            
                  I.
               
               
                  tā kā Parlamentārās imunitātes mērķis ir aizsargāt Parlamentu un tā deputātus pret tiesvedībām saistībā ar darbībām, kas ir veiktas, pildot parlamentāros pienākumus, un kuras nevar skatīt atrauti no šiem pienākumiem;
               
            
                  J.
               
               
                  tā kā kriminālvajāšana neskar nevienu viedokli, kas ir pausts, vai balsojumu, kas ir veikts, konkrētajam Eiropas Parlamenta deputātam pildot pienākumus no 7. protokola par privilēģijām un imunitāti Eiropas Savienībā 8. panta viedokļa,
               
            
                  K.
               
               
                  tā kā, pamatojoties uz šajā lietā sniegto informāciju un paskaidrojumiem, nav pamata domāt, ka krimināltiesvedības nolūks ir kaitēt deputāta politiskajai darbībai vai reputācijai un tādējādi arī Parlamenta neatkarībai (fumus persecutionis);
               
            
               
                  1.
               
               
                  nolemj atcelt Lampros Fountoulis imunitāti;
               
            
               
                  2.
               
               
                  uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Grieķijas iestādēm un Lampros Fountoulis.
               
            
         (1)  Tiesas 1964. gada 12. maija spriedums, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedums, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedums, Gollnisch/Parlaments, T-346/11 un T-347/11, ECLI:EU:T:2013:23.